**Dælenenga** (Dælenengen, «Dæl'enga») er en idrettsplass i bydel Grünerløkka i indre by i Oslo. Navnet har også vært benyttet om strøket rundt idrettsarenaen.

Den 27. mars 2019 ble det bestemt at det skal bygges en flerbrukshall på området. Det resulterte i at det eldre klubbhuset skal rives.. Riksantikvaren kom med innsigelser på dette. Arbeidet med å rive klubbhuset starter høsten 2021, og den nye hallen er anslått ferdig 2. kvartal 2024. Hallen har en kostnadsramme på 450 millioner kroner. Den kommer til å inneholde nye fotballgarderober, en håndballhall og på toppen blir det kampsportarealer for brytere og boksere. Hallen vil også innehold klubbkontorer og møterom for Grüner fotball, Fighter Kickboxing og Sportsklubben av 1909, bryting og boksing. 

Dælenenga idrettsplass ble innviet i 1916, med fotball- og friidrettsbane, og er 16,1 dekar stor. Klubbhuset har lokaler for boksing og bryting, og huset ble oppført i 1926 og er tegnet av byarkitekt Harald Aars. Banen ble også brukt til skøyteløp, spesielt av AIF, bandy (bl.a. demonstrasjonskamper under OL 1952) og sykling (velodrom 1929–46). Åtte av ishockeykampene under vinter-OL 1952 ble spilt på Dælenenga. I etterkrigstiden (1947–68) ble Dælenenga brukt til motorsykkelløp (speedway). På 1980-tallet ble idrettsplassen delt, med ishall i nordre og en barnehage i søndre sving. Fotballbanen fikk kunstgressdekke i 1997.

Dælenenga har navn etter den forsvundne gården Dælin, som må ha omfattet det meste av det som nå er den administrative bydelen Grünerløkka. På 1700-tallet nevnes den senere Lakkegården (se Lakkegata), og nedre, mellom og øvre Dælenenga, som i dag tilsvarer områdene Sofienberg, Rodeløkka og Rosenhoff/Carl Berner. I dag vil det si strøket mellom Grünerløkka, Torshov og Rodeløkka. Mange regner også Carl Berners plass til området.

Området er et blandet bolig- og industristrøk, med bedrifter som Meieribolaget/Fellesmeieriet (Dælenenggata 20) og Hallands kartongfabrikk. Grünerløkkas hus, i Schleppegrells gate 32, var de første lokalene til Tandbergs Radiofabrikk.
Bebyggelsen er preget av 1930- og 40-årenes funkis-stil, samt gårder fra 1890-tallet. Mange av de eldre gårdene har fungert som arbeiderboliger for Freia- og Bergene-fabrikkene.

Skøytemesterskap i hurtigløp
----------------------------

* Arbeidermesterskap Norge i 1926 og 1929.

* Grünerhallen.Grünerhallen.
* Klubbhuset på Dælenenga idrettsplass med Dyre Vaas bueskytterstatue fra 1930 til høyre.Klubbhuset på Dælenenga idrettsplass med Dyre Vaas bueskytterstatue fra 1930 til høyre.
* Dælenenga i 1917.Dælenenga i 1917.
* Fotballkamp på Dælenenga idrettsplass i 1920-årene.Fotballkamp på Dælenenga idrettsplass i 1920-årene.
* Utendørs boksing i 1920-årene. Foto: Narve Skarpmoen/Nasjonalbibliotekets bildesamlingUtendørs boksing i 1920-årene. Foto: Narve Skarpmoen/Nasjonalbibliotekets bildesamling

Referanser
----------

1. ↑  Oslo kommune, Plan- og bygningsetaten: Forslag til reguleringsplan for Seilduksgata 30, datert 15. juli 2015 (saksnummer 201005656, dokument 37).
2. ↑  *Grøntregistreringer*. Oslo kommune, Plan- og bygningsetaten, 2009. Størrelse: Velg excel-filen Grøntregistrering 14.05.2009 og bydel 2 arealnummer 22 900. Kart: Velg grünerløkka. (besøkt 3. april 2011)
3. ↑  Oslo kommune, Plan- og bygningsetaten: Forslag til reguleringsplan for Seilduksgata 30, datert 15. juli 2015 (saksnummer 201005656, dokument 37), side 10.
4. ↑  Tandberg radiofabrikk Arkivert 6. januar 2009 hos Wayback Machine.
5. ↑  Arc! – Københavngaten 17

Eksterne lenker
---------------

* (en) Dælenenga – kategori av bilder, video eller lyd på Commons Rediger på Wikidata
* (en) Dælenenga – Profil og resultatoversikt på SpeedSkatingNews.info.

  


| * v
* d
* r
Arbeidermesterskapet på skøyter – Norge |
| --- |
|  | 
* 1924 : Kristiania B
* 1925 : Oslo B
* 1926 : Oslo D
* 1927 : ?
* 1928 : Oslo B
* 1929 : Oslo D
* 1930 : Gjøvik
* 1931 : ?
* 1932 : Oslo J
* 1933 : Oslo J
* 1934 : Oslo J
* 1935 : Oslo B
* 1936 : Oslo B
* 1937 : Trondheim R
* 1938 : Oslo F (H)/Oslo J (D)
* 1939 : Hamar S

 |  |

Portal: Oslo

|  |  |
| --- | --- |
| Oppslagsverk/autoritetsdata | Store norske leksikon **·** Oslo Byleksikon **·** Oslo Byleksikon
 |